Esebizzjoni ta' Michelle Letarte spirata mill-Gżejjer Maltin L-artista Michelle Letarte se tesebixxi xogħol fi Propeller Gallery f'Toronto, inspirat minn żjara li għamlet fil-Gżejjer Maltin. Il-ftuħ uffiċjali se jsir fis-6 ta' Novembru, għal dawk kollha li jridu jaraw ix-xogħol esebit. Wara, se jkun hemm taħdita nteressanti mill-Malti-Kanadiż Charles Whitlock. Is-Sur Whitlock se jitkellem dwar strutturi tal-qedem, il-kosta u l-art Maltija u wkoll il-Flora u l-Fawna ta' Malta u wkoll jaqsam l-esperjenza tiegħu dwar il-Wirt Storiku Malti. Dawk li ma jistgħux jattendu għall-ftuħ, jistgħu jżuru l-esebizzjoni bejn l-Erbgħa u s-Sibt min nofsinhar sas-sitta ta' filgħaxija u l-Ħadd min nofsinhar sal-ħamsa. L-artista Michelle Letarte tkun preżenti fil-Propeller Gallery fi tmiem il-ġimgħa sakemm iddum miftuħa l-esebizzjoni, jew wieħed jista' jiltaqa' magħha billi jagħmel appuntament.